gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9363, del 16-06-2022 (2022/5555)

Informació pública de l'esborrany del projecte de decret del president de la Generalitat pel qual s'estableixen les bases reguladores de subvencions destinades al sosteniment de despeses corrents de les mancomunitats de municipis de la Comunitat Valenciana, d'àmbit comarcal.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9363

Data del DOGV
:   16-06-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/5555


Data del document
:   06-06-2022

Organisme emissor
:   Presidència de la Generalitat

Tipus de document
:   Anunci

Descriptors 

:   * cooperació administrativa

Informació pública de l'esborrany del projecte de decret del president de la Generalitat pel qual s'estableixen les bases reguladores de subvencions destinades al sosteniment de despeses corrents de les mancomunitats de municipis de la Comunitat Valenciana, d'àmbit comarcal. [2022/5555]  
A fi de donar publicitat a l'esborrany del projecte de decret del president de la Generalitat pel qual s'estableixen les bases reguladores de subvencions destinades al sosteniment de despeses corrents de les mancomunitats de municipis de la Comunitat Valenciana, d'àmbit comarcal, s'obri un període d'informació pública durant un termini de 15 dies comptats a partir de l'endemà de la publicació del present anunci en el Diari Oficial de la Generalitat Valenciana de conformitat amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
  
L'esborrany del projecte de decret, podrà ser consultat en la web de Presidència de la Generalitat, en l'apartat «Normativa en tramitació» (http://www.presidencia.gva.es/normativa-en-tramitacion) i en el portal de Transparència de la Generalitat (http://www.gvaoberta.gva.es).  
Les al·legacions, suggeriments o observacions, podran ser remesos, per a la seua consideració, al Servei d'Organització Territorial i Estudis, remetent-les al Registre General de Presidència de la Generalitat, situat en C/ En Bou, 9-11, 46116 (València), sense perjudici del que preveu l'article 16 de la Llei 39/2015, d'1 d'octubre, del procediment administratiu comú de les administracions públiques, o a través del correu electrònic: wtpvzddrwofrotqfi@tyc.ak  
  
València, 6 de juny de 2022.- El director general d'Administració Local: Antoni Such Botella.
Diari Oficial de la Generalitat Valenciana


Sumari del DOGV 9428, del 15-09-2022 (2022/8165)

Informació pública de l'alternativa tècnica i proposició juridicoeconòmica, del Programa d'actuació integrada del Pla parcial del sector R-25, sòl urbanitzable residencial.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9428

Data del DOGV
:   15-09-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/8165


Data del document
:   02-09-2022

Organisme emissor
:   Ajuntament de la Pobla de Vallbona

Tipus de document
:   Anunci

Descriptors 

:   * Pobla de Vallbona, la
    * administració local
    * pla d'urbanisme

Informació pública de l'alternativa tècnica i proposició juridicoeconòmica, del Programa d'actuació integrada del Pla parcial del sector R-25, sòl urbanitzable residencial. [2022/8165]  
La Junta de Govern Local, en sessió celebrada el dia 2 d'agost de 2022, va adoptar acord sobre informació pública de l'alternativa tècnica i proposició juridicoeconòmica del Programa d'actuació integrada del Pla parcial del sector R-25, tramitat, en règim de gestió pels propietaris, per la AIU del sector R-25, amb CIF F732612537, que comprén la següent documentació:  
  
A) Memòria d'alternativa tècnica i proposició juridicoeconòmica.  
  
B) Pla parcial del sector R-25 comprensiu de:  
1. Memòria del pla parcial.  
2. Ordenances reguladores.  
3. Plans.  
4. Inventari d'edificacions existents.  
5. Documentació gràfica.  
6. Informe d'impacte de gènere.  
7. Estudi d'integració paisatgística.  
8. Pla de participació pública.  
9. Enquesta de gènere i paisatge.  
10. Estudi acústic.  
11. Estudi de trànsit i mobilitat.  
12. Informe d'afeccions arqueològiques.  
13. Informe de recursos hídrics.  
14. Informe d'avaluació ambiental i territorial estratègica.  
15. Memòria de viabilitat econòmica.  
16. Informe de sostenibilitat econòmica.  
C) Projecte d'urbanització comprensiu de:  
1. Memòria.  
2. Annexos justificatius.  
3. Plànols.  
4. Plecs de condicions.  
5. Pressupost.  
6. Estudi de seguretat i salut.  
7. Estudi de gestió de residus.  
  
Cosa que es fa pública, per un període de 45 dies hàbils, a comptar des de l'endemà de la publicació en el Diari Oficial de la Generalitat Valenciana, a efectes de presentació d'al·legacions, de conformitat amb el que es disposa en els articles 61 i 53 del TRLOTUP.  
  
L'expedient administratiu es trobarà a la disposició de les persones interessades i ciutadania per a examen i consulta l'Àrea d'Urbanisme de l'Ajuntament de la Pobla de Vallbona, situat en l'av. Colón, 93 d'aquest municipi; es pot consultar i se'n pot descarregar la documentació completa en el web municipal, en la següent adreça URL:  
https://www.lapobladevallbona.es/es/ayuntamiento/tablon  
  
La Pobla de Vallbona, 2 de setembre de 2022.- El regidor d'Urbanisme: Juan Aguilar Moncayo.
Diari Oficial de la Generalitat Valenciana


Sumari del DOGV 9482, del 01-12-2022 (2022/11295)

Extracte de la convocatòria de 28 de noviembre de 2022, de beques per a realitzar cursos d'idiomes en el Centre Superior d'Idiomes de la Universitat d'Alacant.
---------------------------------------------------------------------------------------------------------------------------------------------------------------

### Dades del document

Número de DOGV
:   9482

Data del DOGV
:   01-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11697


Data del document
:   28-11-2022

Organisme emissor
:   Universitat d'Alacant

Tipus de document
:   Extracte

Descriptors 

:   * ajuda pública

Extracte de la convocatòria de 28 de noviembre de 2022, de beques per a realitzar cursos d'idiomes en el Centre Superior d'Idiomes de la Universitat d'Alacant. [2022/11456]  
BDNS (identif.): 661304.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/661304)  
  
L'objecte d'aquesta convocatòria és concedir ajudes per a la realització de cursos d'idiomes per part de l'estudiantat de la Universitat d'Alacant (d'ara en avant UA) en el Centre Superior d'Idiomes (d'ara en avant CSI).  
El coneixement d'idiomes contribueix de manera essencial a la formació integral de l'estudiantat. Aquest aprenentatge s'ha convertit en un objectiu fonamental de les polítiques de formació perquè afavoreix la lliure circulació, la comunicació i l'ampliació de les oportunitats laborals.  
Podrà sol·licitar aquestes beques l'estudiantat que curse ensenyaments conduents a títols oficials de grau en la UA i els seus centres adscrits, en el curs 2022/2023 i que reunisquen els requisits següents:  
2.1. Haver inscrit en els cursos d'idioma del segon quadrimestre curse 2022-2023 en el Centre Superior d'Idiomes.  
2.2. Estar matriculat en estudis oficials de grau de la UA en el moment de realitzar el curs en el CSI.  
2.3. No ser beneficiari de cap altre tipus d'ajudes o formes de finançament, per a la mateixa finalitat, siga quin siga el seu origen públic o privat, a les quals puga accedir l'alumnat per a un mateix curs d'idiomes.  
2.4. No s'adjudicaran aquestes beques a qui, havent sigut beneficiari en convocatòries anteriors, haja abandonat el curs o no haja realitzat la prova d'avaluació.  
Excepcionalment, es podrà adjudicar aquestes beques a l'estudiantat que curse en 2022/2023 ensenyaments oficials de màster o doctorat.  
  
Alacant, 28 de novembre de 2022.- La vicerectora d'Estudiants i Ocupabilitat: Rosario Isabel Ferrer Cascales.
Diari Oficial de la Generalitat Valenciana


Sumari del DOGV 9340, del 16-05-2022 (2022/4005)

Oferta d'ocupació pública ordinària corresponent a l'exercici 2022.
-------------------------------------------------------------------

### Dades del document

Número de DOGV
:   9340

Data del DOGV
:   16-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4005


Data del document
:   05-05-2022

Organisme emissor
:   Ajuntament de Castalla

Tipus de document
:   Anunci

Descriptors 

:   * Castalla
    * concurs administratiu

Oferta d'ocupació pública ordinària corresponent a l'exercici 2022. [2022/4005]  
S'ha aprovat per la Resolució de l'Alcaldia Presidència número 449/2022, de data 3 de maig, el següent:  
Cosa que es fa pública en compliment del que preceptua l'article 70.2 del Real decret legislatiu 5/2015, de 30 d'octubre, pel que s'aprova el text refós de la Llei de l'Estatut Bàsic de l'Empleat Públic.  
  
  
Castalla, 5 de maig de 2022.- L'alcalde president: Antonio Bernabeu Bernabeu.
Diari Oficial de la Generalitat Valenciana


Sumari del DOGV 9342, del 18-05-2022 (2022/4243)

RESOLUCIÓ de 13 de maig de 2022, de la directora general de Recursos Humans, de la Conselleria de Sanitat Universal i Salut Pública, per la qual s'executa la Interlocutòria número 142/22, de data 10 maig de 2022, del Jutjat del Contenciós Administratiu número 7 de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9342

Data del DOGV
:   18-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4243


Data del document
:   13-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 13 de maig de 2022, de la directora general de Recursos Humans, de la Conselleria de Sanitat Universal i Salut Pública, per la qual s'executa la Interlocutòria número 142/22, de data 10 maig de 2022, del Jutjat del Contenciós Administratiu número 7 de València. [2022/4243]  
 Per la Resolució de 25 de setembre de 2021, de la directora general de Recursos Humans, es va convocar concurs oposició per a la promoció interna al grup C1, administratiu o administrativa de la funció administrativa, dirigida al personal estatutari del grup C2 que siga titular, amb destinació definitiva, o en reingrés provisional, o amb reserva de lloc, de places d'auxiliar administratiu o administrativa de la funció administrativa d'Institucions Sanitàries de la Conselleria de Sanitat Universal i Salut Pública.  
En data 10 de maig de 2022, el Jutjat del Contenciós Administratiu núm. 7 de València dicta la Interlocutòria núm. 142/22, en la peça de mesures cautelars número 101/2022.  
 En compliment de la dita interlocutòria, s'acorda la suspensió cautelar i de forma provisional de la Resolució de 25 de setembre de 2021, de la directora general de Recursos Humans, i, en conseqüència, la realització de l'exercici de la fase d'oposició prevista per al dia 22 de maig de 2022 a les 09.00 en l'Aulari Sud de la Universitat de València.  
  
 La publicació d'aquesta resolució en el DOGV es considera com a notificació a totes les persones interessades en el procés selectiu.  
  
València, 13 de maig de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9446, del 08-10-2022 (2022/9234)

DECRET 158/2022, de 7 d'octubre, del Consell, pel qual es concedeix la Distinció de la Generalitat per les accions a favor de la igualtat i per a una societat inclusiva, a Carlos San Juan
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9234


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 158/2022, de 7 d'octubre, del Consell, pel qual es concedeix la Distinció de la Generalitat per les accions a favor de la igualtat i per a una societat inclusiva, a Carlos San Juan [2022/9234]  
El Consell, mitjançant el Decret 132/2016, de 7 d'octubre, va crear la Distinció de la Generalitat per les accions a favor de la igualtat i per a una societat inclusiva, a fi de reconéixer la trajectòria de persones o entitats que destaquen pel seu compromís en la lluita per la igualtat, per la consecució d'una societat inclusiva i per la visibilitat de la diversitat social.  
Carlos San Juan va nàixer a Zamora fa 79 anys, però ha viscut vinculat a València des de fa més de 61. En l'actualitat és metge jubilat, i en gener de 2022 va iniciar una campanya de recollida de signatures, sota el lema «Soc major, no idiota», a causa dels problemes que experimenten moltes persones, sobretot les majors, per la disminució de l'atenció personal en las entitats financeres i les dificultats per al maneig de les aplicacions informàtiques que el sector bancari proporciona.  
  
La campanya va tindre un ressò extraordinari, va donar lloc a un moviment social secundat per prop de 650.000 signatures, va ser seguida pels mitjans de comunicació d'Espanya i de molts altres països, i va obtindre al juny el Premi del Ciutadà Europeu, atorgat pel Parlament Europeu.  
El desenvolupament de la campanya ha propiciat canvis significatius, com ara l'adopció d'un protocol adoptat per les entitats bancàries per a garantir una atenció adequada a les persones majors, així com l'impuls per part del Govern d'Espanya d'un projecte de llei per a crear l'Autoritat Independent de Defensa del Client Financer.  
Per això, com a reconeixement a Carlos San Juan, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la Distinció de la Generalitat per les accions a favor de la igualtat i per a una societat inclusiva, a Carlos San Juan.  
  
València, 7 d'octubre de 2022  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9343, del 19-05-2022 (2022/3850)

Informació pública de la modificació puntual del Projecte de reparcel·lació del sector Tulell.
----------------------------------------------------------------------------------------------

### Dades del document

Número de DOGV
:   9343

Data del DOGV
:   19-05-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/3850


Data del document
:   29-04-2022

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * administració local
    * pla d'urbanisme

Informació pública de la modificació puntual del Projecte de reparcel·lació del sector Tulell. [2022/3850]  
La Junta de Govern Local, en la sessió celebrada el dia 13 d'abril de 2022, va acordar:  
  
Primer. Sotmetre a informació pública la modificació puntual del projecte de reparcel·lació sector Tulell, datat al març de 2022 -per un període d'un mes -a comptar des de l'endemà a la seua publicació en el DOGV, a l'efecte que els interessats puguen formular al·legacions  
  
Segon. Ordenar la publicació del present Acord en el Diari Oficial de la Generalitat Valenciana i procedir a la inserció en el tauler d'anuncis de l'Ajuntament la documentació sotmesa a informació pública; així mateix, aquesta documentació així com l'expedient administratiu podran ser examinats en les oficines de l'Area de Gestió del Territori de l'Ajuntament d'Alzira, situades en Cc/ Sant Roc, núm. 6 (planta 4a), de dilluns a divendres en horari d'oficina, prèvia petició de cita.  
  
Tercer. Sol·licitar certificat de domini i càrregues de la finca originària (registral 63556), objecte de la modificació de la reparcel·lació, al Registre de la Propietat Alzira 2.  
Quart. Notificar el present acord als propietaris afectats, indicant-los que poden formular al·legacions i que, després de l'exposició al públic de la reparcel·lació, disposen d'un altre termini màxim de quinze dies, per a efectuar-se requeriments recíprocs i substituir les quotes de condomini previstes en el projecte per indemnitzacions en metàl·lic, respecte a la parcel·la sobre la qual es manté el proindivís.  
Cinqué. Requerir a Secretaria/Patrimoni i a Recaptació Municipal que efectuen les actuacions previstes en el fonament de dret III, apartat a.  
Sisé. Durant la fase de requeriments, per part del patrimoni s'haurà d'obtindre dels serveis tècnics municipals, quantificació de les ofertes de compra venda a practicar als copropietaris restants en els termes de l'art.91.2 del TRLOTUP.  
El que es publica per a general coneixement. Igualment, es fa saber que la documentació exposada al públic podrà consultar-se en la següent adreça electrònica:  
https://www.alzira.es/wp-content/uploads/2022/04/ULZSITBNPJY-L.DVEVZZYOSFDMI-FAHCXT-XIDMCR.fdo-4.pdf  
  
Alzira, 29 d'abril de 2022.- La regidora delegada: Sara Garés Ull.
Diari Oficial de la Generalitat Valenciana


Sumari del DOGV 9499, del 28-12-2022 (2022/12023)

Anunci de l'aprovació de les bases reguladores i convocatòries dels processos d'estabilització, pel sistema de concurs i de concurs oposició, de conformitat amb el que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12541


Data del document
:   23-12-2022

Organisme emissor
:   Ajuntament de Cox

Tipus de document
:   Anunci

Descriptors 

:   * Cox
    * concurs administratiu

Anunci de l'aprovació de les bases reguladores i convocatòries dels processos d'estabilització, pel sistema de concurs i de concurs oposició, de conformitat amb el que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2022/12592]  
En el Butlletí Oficial de la Província d'Alacant número 242, de 22 de desembre de 2022, s'han publicat íntegrament les bases i convocatòries dels processos d'estabilització, pel sistema de concurs i de concurs oposició, de conformitat amb el que s'estableix en la Llei 20/2021, de 28 de desembre, de mesures urgents per a la reducció de la temporalitat en l'ocupació pública.  
Les bases i convocatòries van ser aprovades mitjançant acord de Junta de Govern Local, en sessió de data 15 de desembre de 2022.  
El termini de presentació d'instàncies serà de vint dies hàbils comptats a partir de l'endemà de la publicació de l'anunci de la convocatoria en el Boletín Oficial del Estado.  
Els successius anuncis d'aquesta convocatòria, quan pertoquen, es realitzaran de conformitat amb el que s'estableix en les bases.  
  
Cox, 23 de desembre de 2022.- L'alcalde: Antonio José Bernabeu Santo.
Diari Oficial de la Generalitat Valenciana


Sumari del DOGV 9499, del 28-12-2022 (2022/12195)

CORRECCIÓ d'errades de la Resolució de 17 de novembre de 2022, del director general de Política Lingüística i Gestió del Multilingüisme, per la qual s'autoritza a impartir cursos de formació lingüística i tècnica inclosos en el Pla d'acompanyament lingüístic per al personal de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9499

Data del DOGV
:   28-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12439


Data del document
:   22-12-2022

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

CORRECCIÓ d'errades de la Resolució de 17 de novembre de 2022, del director general de Política Lingüística i Gestió del Multilingüisme, per la qual s'autoritza a impartir cursos de formació lingüística i tècnica inclosos en el Pla d'acompanyament lingüístic per al personal de l'Administració de la Generalitat. [2022/12288]  
S'han advertit errors en la publicació de la Resolució de 17 de novembre de 2022, del director general de Política Lingüística i Gestió del Multilingüisme, per la qual s'autoritza a impartir cursos de formació lingüística i tècnica inclosos en el Pla d'acompanyament lingüístic per al personal de l'Administració de la Generalitat, que es corregeixen a continuació:  
En l'annex I en què es detallen els centres o entitats autoritzats a impartir cursos presencials i telepresencials de formació lingüística i tècnica per al personal de l'Administració de la Generalitat cal afegir l'entitat següent:  
  
Organisme Localitat Nivells  
Conselleria d'Agricultura, Desenvolupament Rural, Emergència Climàtica i Transició Ecològica.  
Institut Valencià d'Investigacions   
Agràries (IVIA) Moncada C1  
  
  
  
València, 22 de desembre de 2022.- El director general de Política Lingüística i Gestió del Multilingüisme: Rubén Trenzano Juan.